open-index/open-wikipedia-markdown huggingface dataset:
అనితారావు కోట్ల

**అనితారావు కోట్ల** (జ. మే 23, 1977) కూచిపూడి కళాకారిణి, నాట్య గురువు. 20 సంవత్సరాలుగా దాదాపు 5 వేలమందికి నృత్యకళను నేర్పిస్తూ, అనేక నృత్య రూపక ప్రదర్శనలను ప్రదర్శిస్తున్నది.
thumb|261x261px|తెలంగాణ ప్రభుత్వ భాషా సాంస్కృతిక శాఖ & దాక్షిణాత్య ఆర్ట్స్ అకాడమి సంయుక్త సమర్పణలో 2018 సెప్టెంబరు 28న హైదరాబాదులోని రవీంద్రభారతిలో ప్రదర్శించబడిన ప్రతాప రుద్రమ నాటకం దర్శకుడు కోట్ల హనుమంతారావు, నృత్య దర్శకురాలు కోట్ల అనితారావు
## జననం - విద్యాభ్యాసం
అనితారావు 1977, మే 23 రమాకాంతరావు, పద్మావతి దంపతులకు హైదరాబాదు, పాతబస్తీలోని బేలా అనే ప్రాంతంలో జన్మించింది. తండ్రి ఎచ్.ఎం.టి.లో ఉద్యోగం చేసేవాడు, తల్లి గృహిణి. 1వ తరగతి నుండి 4వ తరగతి వరకు రిఫా-ఎ-ఆమ్ హైస్కూల్, 5, 6 తరగతలు మొఘల్ పురా లోని ప్రభుత్వ ఉన్నత పాఠశాలలో, 7వ తరగతి నుండి 10వ తరగతి వరకు కోఠిలోని మనోరంజితం అనే పాఠశాలలో చదివింది. 1991లో తెలుగు విశ్వవిద్యాలయంలోని జానపద కళలశాఖలో పిజి డిప్లొమా చదివిన అనిత, 1993-98 మధ్యకాలంలో అదే విశ్వవిద్యాలయంలోని నృత్యశాఖలో బి.ఏ., ఎం.ఏ. పూర్తిచేసి, స్వర్ణపతాకాలు అందుకుంది. 'కూచిపూడి భాగవత ప్రదర్శన పద్ధతి' అనే అంశంపై ఎం.ఫిల్, 2009లో 'కూచిపూడి భాగవతుల వివిధ కళారూపాలు' అనే అంశంపై పిహెచ్.డి. పూర్తిచేసింది.

## కుటుంబం - ఉద్యోగం
1998లో రంగస్థల కళాకారుడు, అధ్యాపకుడైన డా. కోట్ల హనుమంతరావుతో అనితారావు వివాహం జరిగింది. వీరికి ఇద్దరు అమ్మాయిలు. యుజిసి నెట్ పాసైన అనిత డిఎస్సీ పరీక్ష రాయడంతో 1998, ఆగస్టు 15న నాంపల్లిలోని ప్రభుత్వ బాలికల ఉన్నత పాఠశాలలో నాట్యగురువుగా ఉద్యోగం వచ్చింది. 2009నుండి మహబూబియా ప్రభుత్వ బాలికల ఉన్నత పాఠశాలలోని బాలికలకు నాట్యంలో శిక్షణ ఇస్తున్నది.

## కళారంగం
తండ్రి ప్రోత్సాహంతో చిన్నప్పటినుండి నాట్యం నేర్చుకున్న అనితారావు, శ్రీమతి అనూరాధ, డా. గోపాల్‌రాజ్ భట్, డా. ఉమారామారావు, డా. భాగవతుల సేతురాం, డా. అలేఖ్య పుంజాల వంటి గురువుల వద్ద నృత్యంలో శిక్షణ పొందింది. 1999లో బ్రహ్మ కుమారీస్ సంస్థ కోసం మొట్టమొదటిసారిగా స్వంత నృత్యదర్శకత్వంలో 'తమసోమా జ్యోతిర్గమయ' అనే నృత్యరూపకాన్ని ప్రదర్శించిన అనిత, అదే సంవత్సరంలో దాక్షిణాత్య ఆర్ట్స్ అకాడమీ అనే సంస్థను ఏర్పాటుచేసి, ఆ సంస్థ తరపున ఎన్నో నృత్య రూపకాలు ప్రదర్శనలిచ్చింది. తెలంగాణ సంస్కృతిపై 30కి పైగా జాతీయ, అంతర్జాతీయ వేదికల్లో పత్ర సమర్పణ చేసింది.

నాట్య గురువుగా అనేకమందిని నృత్యకళాకారులుగా తీర్చిదిద్దుతున్నారు. వారంతా అనేక వేదికల్లో ప్రదర్శనలు ఇస్తున్నారు.

### ప్రదర్శనలు
# తమసోమా జ్యోతిర్గమయ (1999)
# కూచిపూడి మహత్వము (2011)
# లోకాస్సమస్తా సుఖినోభవంతు (2013)
# జయజయహే తెలంగాణ (2013)
# బతుకమ్మ (2015)
# గంగిరెద్దు (2017)
# బాబా సాహెబ్ అంబేద్కర్ గారి మహోన్నత చరిత్ర (2017)

### నృత్య దర్శకత్వం
# నాయకురాలు నాగమ్మ (నాటకం, 2016)
# రామప్ప (నాటకం, 2017)
# అంధాయుగ్ (నాటకం, 2017)
# భాగ్యనగర్‌ (నాటకం, 2018)
# ప్రతాప రుద్రమ (ట్రైలజీ నాటకం)

## అవార్డులు - పురస్కారాలు
# బి.ఎ, ఎం.ఏ.లో గోల్డ్‌మెడల్
# thumb|తెలంగాణ ప్రభుత్వ భాషా సాంస్కృతిక శాఖ & దాక్షిణాత్య ఆర్ట్స్ అకాడమి సంయుక్త సమర్పణలో మాట్లాడుతున్న నాటక నృత్య దర్శకురాలు కోట్ల అనితారావునేషనల్ కొరియోగ్రఫీ అవార్డు (2012)
# విశిష్ట సేవా పురస్కారం (2017)
# గ్లోబల్ సంస్థ బెస్ట్ టీచర్ అవార్డు (2016)

## మూలాలు

## ఇతర లింకులు

వర్గం:1977 జననాలు
వర్గం:తెలంగాణ కళాకారులు
వర్గం:నృత్యదర్శకులు
వర్గం:హైదరాబాదు జిల్లా మహిళా నాట్య కళాకారులు
వర్గం:హైదరాబాదు జిల్లా మహిళా నాట్య గురువులు
వర్గం:తెలుగు కళాకారులు
వర్గం:కూచిపూడి నృత్య కళాకారులు
వర్గం:తెలుగు విశ్వవిద్యాలయం పూర్వ విద్యార్థులు
ఆరికెపూడి గాంధీ

**ఆరికెపూడి గాంధీ** తెలంగాణ రాష్ట్రానికి చెందిన రాజకీయ నాయకుడు, శేరిలింగంపల్లి శాసనసభ నియోజకవర్గ శాసన సభ్యుడు.

## జననం, విద్యాభాస్యం
అరికెపూడి గాంధీ 1961 జూన్ 12 న ఏ. చిత్తరంజన్ దాస్, అనసూయ దంపతులకు ఆంధ్రప్రదేశ్, కృష్ణా జిల్లా, నందివాడ మండలం, పోలుకొండ గ్రామంలో జన్మించాడు. రుద్రపాక లోని పీవీసీ జిల్లా పరిషత్ పాఠశాలలో 1976లో పదవ తరగతి వరకు చదువుకున్నాడు.

## రాజకీయ విశేషాలు
అరికెపూడి గాంధీ తెలుగుదేశం పార్టీ ఆవిర్భావం నుండి టిడిపి పార్టీలో ఉన్నాడు. ఆయన శేరిలింగంపల్లి టీడీపీలో క్రియాశీలకంగా పని చేశాడు. ఆయన 2009లో జరిగిన అసెంబ్లీ ఎన్నికల్లో శేరిలింగంపల్లి నియోజకవర్గం తెలుగుదేశం పార్టీ టికెట్ ఆశించిన దక్కలేదు. తెలంగాణ రాష్ట్రం ఏర్పడక 2014లో జరిగిన తెలంగాణ అసెంబ్లీ ఎన్నికల్లో శేరిలింగంపల్లి నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కొమరగోని శంకర్ గౌడ్ పై 76,257 ఓట్ల మెజారిటీతో గెలిచి తొలిసారి శాసనసభ్యుడిగా ఎన్నికయ్యాడు. 

ఆయన 2016, మార్చి 11న తెలంగాణ రాష్ట్ర సమితి పార్టీలో చేరాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి భవ్య ఆనంద్ ప్రసాద్ పై 44,295 ఓట్ల మెజారిటీతో గెలుపొందాడు. 

## కుటుంబం
గాంధీకి శ్యామలదేవితో వివాహం జరిగింది. వారికి ముగ్గురు కుమార్తెలు (పృథ్వీ, నందిత, ప్రణీత) ఉన్నారు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:హైదరాబాదు జిల్లా నుండి ఎన్నికైన శాసన సభ్యులు
చెరుకుమల్లి సూర్యప్రకాశ్

**చెరుకుమల్లి సూర్యప్రకాశ్** (1940 - మే 22, 2019) తెలంగాణ రాష్ట్రానికి చెందిన చిత్రకారుడు. ఆయిల్‌, అక్రిలిక్‌, అబ్‌స్ట్రాక్ట్‌ ఆర్ట్స్‌లో జాతీయ, అంతర్జాతీయ స్థాయిలో పేరు సంపాదించాడు.

## జననం - విద్యాభ్యాసం
సూర్యప్రకాశ్ 1940లో హనుమంతయ్య దంపతులకు తెలంగాణ రాష్ట్రం ఖమ్మం జిల్లాలోని మధిరలో జన్మించాడు. పాఠశాల, ఇంటర్‌ విద్య మధిరలో చదివిన సూర్యప్రకాశ్ 1961లో హైదరాబాదు మాసబ్‌ట్యాంక్‌లోని జవహర్‌లాల్‌ నెహ్రూ ఫైన్‌ ఆర్ట్స్‌ కళాశాల నుండి డిగ్రీ పట్టా అందుకున్నాడు.

## చిత్రకళారంగం
కళాశాలలో చదువుతున్న సమయంలోనే హైదరాబాదులోని వివిధ గల్లీలను చిత్రీకరించేవాడు. చిత్రకళపై ఉన్న ఇష్టంతో 1964లో ప్రభుత్వ ఉద్యోగం వచ్చినా వదులుకొని, ఢిల్లీ చిత్రకారుడు రామ్‌ కుమార్‌ దగ్గర 6 నెలలుపాటు శిక్షణ తీసుకున్నాడు.

సూర్యప్రకాశ్‌ 1960ల్లో ఆటోమొబైల్‌ వ్యర్థాలు, పాత ఇనుప వస్తువులతో వివిధ కళాకృతులను రూపొందించగా వాటికి జాతీయస్థాయిలో గుర్తింపు వచ్చింది. అలానే ఆయిల్‌, ఆక్రిలిక్‌ పెయింటింగ్స్‌ వంటి ప్రక్రియలల్లో కొన్ని వందల బొమ్మలు గీశాడు. యూరోపియన్‌ ఆర్ట్‌కు చెందిన డాట్‌ ఆర్ట్‌లో కూడా సూర్యప్రకాశ్‌ ప్రయోగాలు చేసి, నీటిపై తేలాడినట్లు ఉండే ఇటలీలోని వెనిస్ నగరాన్ని చిత్రీకరించాడు. 1970లలో శ్రీనగర్ కాలనీలో ‘సూర్య ఆర్ట్‌ గ్యాలరీ’ని ప్రారంభిం, అనేక ఔత్సాహిక, వర్ధమాన చిత్రకారులను ప్రోత్సహించాడు. సీసీఎంబీ పరిశోధనా సంస్థ ప్రాంగణంలో అనేక ఆర్ట్‌ క్యాంపులను నిర్వహించి, ఆ శిక్షణా శిబిరాలకు ఎం.ఎఫ్. హుసేన్, చైనాకు చెందిన లియాన్‌ వంటి చిత్రకారులను ఆహ్వానించాడు. ఎల్వీప్రసాద్‌ ఐ ఇనిస్టిట్యూట్‌కు చనిపోయేవరకు సంస్థాగత చిత్రకారుడిగా పనిచేశాడు. ఆస్పత్రి ప్రాంగణంలోనే సూర్యప్రకాశ్‌ ప్రత్యేక ఆర్ట్‌ స్టూడియోను ప్రారంభించాడు. సూర్యప్రకాశ్‌ కళారంగ జీవితం గురించి ‘ఏ అబ్‌స్ట్రాక్ట్‌ రియాల్టీ’, ‘ఏ పర్స్‌పెక్టీవ్‌ ఐ’ పేరుతో పుస్తకాలు వెలువడడమేకాకుండా, మన్మోహన్‌ దత్‌, సిసిర్‌ సహానా అనే చిత్రకారులు డాక్యుమెంటరీలనూ కూడా రూపొందించారు.

40ఏళ్ళ క్రితమే డెన్మార్క్, స్వీడన్, నార్వే, జర్మనీ, ఫ్రాన్సు, ఇంగ్లాండు, బ్రిటన్‌ తదితర దేశాల్లోని చిత్రప్రదర్శనలలో సూర్యప్రకాశ్‌ గీసిన బొమ్మలకు మంచి గుర్తింపు లభించింది. ముంబై, ఢిల్లీ, కోల్‌కతా వంటి పలు జాతీయ, అంతర్జాతీయ చిత్రప్రదర్శనలలో పాల్గొనమేకాకుండా దాదాపు డెభ్భైకి పైగా సోలో ఎగ్జిబిషన్స్‌ ఏర్పాటుచేశాడు.

## పురస్కారాలు

# హైదరాబాద్‌ ఆర్ట్‌ సొసైటీ బంగారు పతకం (1963)
# రాష్ట్ర ప్రభుత్వ లలితకళా అకాడమీ గోల్డ్‌మెడల్‌ (1966)
# న్యూఢిల్లీ లలిత కళా అకాడమీ జాతీయస్థాయి అవార్డు (1966)
# న్యూఢిల్లీ లలిత కళా అకాడమీచే సూర్యప్రకాశ్‌ మోనోగ్రాఫ్ ప్రచురణ (1978)
# జాతీయ సాంస్కృతిక శాఖ నుండి నాలుగేళ్లపాటు సీనియర్‌ ఫెల్లోషిప్‌ హోదా (1982)
# న్యూఢిల్లీ లలిత కళా అకాడమీ ఎమినెంట్‌ పెయింటర్‌ గుర్తింపు
# ఆల్‌ఇండియా ఫైన్‌ ఆర్ట్స్‌ అండ్‌ క్రాఫ్ట్‌ సొసైటీ న్యూఢిల్లీ వారి కళా విభూషణం అవార్డు (1997)
# తెలంగాణ రాష్ట్ర ఆవిర్భావ పురస్కారం, తెలంగాణ ప్రభుత్వం, (జూన్ 2, 2018)

## మరణం
2019, మే 22 బుధవారంరోజున ఉదయం గం. 8.30ని.లకు హైదరాబాద్‌ బంజారాహిల్స్‌లోని తన స్వగృహంలో గుండెపోటుతో మరణించారు.

## మూలాలు

వర్గం:1940 జననాలు
వర్గం:2019 మరణాలు
వర్గం:ఖమ్మం జిల్లా చిత్రకారులు
వర్గం:తెలుగువారిలో చిత్రకారులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
కాలే యాదయ్య

**కాలే యాదయ్య**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున చేవెళ్ళ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
యాదయ్య 1962, మే 16న మల్లయ్య - లక్ష్మమ్మ దంపతులకు తెలంగాణ రాష్ట్రం, వికారాబాదు జిల్లాలోని, నవాబ్‌పేట్‌ మండలంలోని చించల్‌పేట్ గ్రామంలో జన్మించాడు. వ్యవసాయ కుటుంబానికి చెందిన యాదయ్య మార్పల్లిలోని ప్రభుత్వ జూనియర్ కళాశాల నుండి 1986లో ఇంటర్మీడియట్ పూర్తిచేశాడు.

## వ్యక్తిగత జీవితం
యాదయ్యకు జయమ్మతో వివాహం జరిగింది. వారికి ముగ్గురు కుమారులు, ఒక కుమార్తె ఉన్నారు.

## రాజకీయ విశేషాలు
యాదయ్య కాంగ్రెస్ పార్టీతో తన రాజకీయ జీవితాన్ని ప్రారంభించి ఎంపీపీ, జెడ్పీటీసీ పని చేసి,  2009లో చేవెళ్ల నియోజకవర్గం ఎస్సీకి రిజర్వు కావటంతో కాంగ్రెస్ పార్టీ నుండి పోటిచేసి తెలుగుదేశం పార్టీ అభ్యర్థి కోరాని సాయన్న రత్నం చేతిలో ఓడిపోయాడు. 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ పై చేవెళ్ళ శాసనసభ నియోజకవర్గం నుండి పోటీచేసి సమీప తెలంగాణ రాష్ట్ర సమితి పార్టీ అభ్యర్థి కోరాని సాయన్న రత్నంపై 781 ఓట్ల మెజారిటీతో గెలుపొందాడు. తరువాత టిఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై చేవెళ్ళ శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి కోరాని సాయన్న రత్నంపై 33,552 ఓట్ల మెజారిటీతో గెలుపొందాడు. 

కాలే యాదయ్య  2023 ఎన్నికల్లో 268 ఓట్ల స్వల్ప మెజారిటీతో గెలిచాడు. ఆయన 2024 జూన్ 28న బీఆర్ఎస్ పార్టీని వీడి ఢిల్లీలో ముఖ్యమంత్రి రేవంత్ రెడ్డి, తెలంగాణ ఇంచార్జ్ దీపాదాస్ మున్షీ సమక్షంలో కాంగ్రెస్ పార్టీలో చేరాడు.

## హోదాలు

# ప్రాథమిక వ్యవసాయ క్రెడిట్ సొసైటీ (పిఏసిఎస్) చైర్మన్
# ఎంపిపి, నవాబుపేట మండలం
# జెడ్‌పిటిసి, నవాబుపేట మండలం
# టిటిడి బోర్డు సభ్యుడు
# 22.09.2019 నుండి షెడ్యూల్డ్ కులాల సంక్షేమంపై కమిటీ చైర్మన్

## మూలాలు

వర్గం:జీవిస్తున్న ప్రజలు
వర్గం:1962 జననాలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:రంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2023)
రఫ్ (2014 సినిమా)

**రఫ్** 2014, అక్టోబరు 10న విడుదలైన తెలుగు చలనచిత్రం. సి.హెచ్‌. సుబ్బారెడ్డి దర్శకత్వం వహించిన ఈ చిత్రంలో ఆది, రకుల్ ప్రీత్ సింగ్, శ్రీహరి ముఖ్యపాత్రల్లో నటించగా, మణిశర్మ సంగీతం అందించాడు. ఈ సినిమా విడుదలకుముందే శ్రీహరి చనిపోయాడు. ఇదే పేరుతో హిందీలోని అనువాదం చేయబడింది.

## కథ
నందిని (రకుల్‌) దయా గుణం నచ్చి ఆమె ప్రేమలో పడతాడు చందు (ఆది). నందిని అన్నయ్య సిద్ధార్థ్‌కి (శ్రీహరి) ముందుగా తన ప్రేమ గురించి చెప్పి, తన చెల్లిని ప్రేమలోకి దించుతానని ఛాలెంజ్‌ చేస్తాడు చందు. నందినితో స్నేహం చేస్తూ, మరోవైపు నందిని తన ప్రేమలో పడిపోయిందని సిద్ధార్థ్‌కి చెబుతూ డబుల్‌ గేమ్‌ ఆడుతుంటాడు. చందు హంతకుడని, చిన్నప్పుడే జైలుకి వెళ్లి వచ్చాడని సిద్ధార్థ్‌కి తెలుస్తుంది.

## నటవర్గం
*ఆది (చందు)
*రకుల్ ప్రీత్ సింగ్ (నందు)
*శ్రీహరి (సిద్ధార్థ్)
*ఎం. ఎస్. నారాయణ
*రఘు బాబు
*యనమదల కాశీ విశ్వనాథ్
*జయప్రకాశ్ రెడ్డి
*సుహాసిని
*తనికెళ్ళ భరణి
*అజయ్

## సాంకేతికవర్గం
* దర్శకత్వం: సి.హెచ్‌. సుబ్బారెడ్డి
* నిర్మాత: ఎం. అభిలాష్
* రచన: మరుధూరి రాజా
* సంగీతం: మణిశర్మ
* ఛాయాగ్రహణం: కె.కె.సెంథిల్ కుమార్, అరుణ్ కుమార్
* కూర్పు: మార్తాండ్ కె. వెంకటేష్
* నిర్మాణ సంస్థ: శ్రీదేవి ఎంటర్టైన్మెంట్

## పాటలు
ఈ చిత్రానికి మణిశర్మ సంగీతం అందించాడు. చిత్రానికి సంబంధించిన అడియో 2014, నవంబరు 4న హైదరాబాదులోని జె.ఆర్.సి. ఫంక్షన్ హాల్ జరిగింది. ఈ కార్యక్రమానికి సూర్య, రానా, నితిన్, అల్లరి నరేష్ అథితులుగా విచ్చేసారు.

## మూలాలు

## ఇతర లంకెలు
* 

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:శ్రీహరి నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రఘుబాబు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:తనికెళ్ళ భరణి సినిమాలు
సీత (2019 సినిమా)

**సీత** 2019 మే 24న విడుదలైన తెలుగు చలనచిత్రం. తేజ దర్శకత్వంలో వచ్చిన ఈ చిత్రంలో బెల్లంకొండ శ్రీనివాస్, కాజల్ జంటగా నటించారు.ఈ సినిమా తమిళం లో " ఇట్స్ మై లైఫ్ “, హిందీ లో  “సీత రామ్” గా డబ్ అయినది. ఈ సినిమాలో నాయిక కాజల్ అగర్వాల్ "టైటిల్" కేరక్టర్ "సీత" గా నటించారు.

## కథ
సీత‌(కాజ‌ల్ అగ‌ర్వాల్) ఓ బిజినెస్ ఉమెన్. త‌న‌కు డ‌బ్బు త‌ప్ప మ‌రేదీ ముఖ్యం కాదు. డ‌బ్బు కోసం ఏదైనా చేయ‌డానికి వెన‌కాడ‌దు. అలాంటి సీతకు వ్యాపారంలో స‌మ‌స్య వ‌స్తే ఎమ్మెల్యే బ‌స‌వ‌రాజు (సోనూ సూద్) ద‌గ్గ‌రికి వ‌స్తుంది. ఆయ‌న సెటిల్మెంట్ చేసినందుకు సీత‌ను త‌న ద‌గ్గ‌ర నెల రోజులు గ‌డ‌ప‌మ‌ని అడుగుతాడు. ఆ త‌ర్వాత సీత మాట త‌ప్పుతుంది. సీత దాని నుండి ఎలా తప్పించుకోవాలో తెలియక ఇబ్బంది పడుతూ ఉంటుంది. అదే స‌మ‌యంలో సీత జీవితంలోకి రామ్ (బెల్లంకొండ శ్రీ‌నివాస్) వ‌స్తాడు. సీత ఆస్తికి, రామ్‌కు లింక్ పెట్టి చ‌నిపోతాడు సీత తండ్రి. దాంతో త‌ప్ప‌క రామ్‌‌తో ఉండ‌టానికి ఒప్పుకుంటుంది సీత‌. అప్ప‌ట్నుంచి ఏం జ‌రిగింది. బసవరాజు బారి నుండి సీతను రామ్ కాపాడతాడా లేదా? అనేదే మిగతా సినిమా కథ.
 

## నటీనటులు, సినిమాలోని పాత్ర పేరు
*బెల్లంకొండ శ్రీనివాస్ - రఘురామ్ 
*కాజల్ -  సీతామహాలక్ష్మి
*అభినవ్ గోమఠం
*భాగ్యరాజ్ - ఆనంద మోహన్ 
*శ్రీరామ్ 
*సుప్రీత్ 
*సోనూ సూద్ - బసవరాజు
*మన్నారా చోప్రా - రూప
*తనికెళ్ల భరణి
*అభిమన్యూ సింగ్‌
*రేతిక శ్రీనివాస్
* కల్పలత
*రోహిత్ పాఠక్

## సాంకేతిక నిపుణులు
*నిర్మాత: రామబ్రహ్మం సుంకర
*దర్శకత్వం: తేజ
*సంగీతం: అనూప్‌ రుబెన్స్‌
*సినిమాట్రోగఫి: శిరీష రాయ్

## మూలాలు

వర్గం:2019 తెలుగు సినిమాలు
వర్గం:కాజల్ అగర్వాల్ నటించిన సినిమాలు
కాంచన 3 (2019సినిమా)

కాంచన -3 అనేది 2019 లో భారత కామెడీ హారర్ చిత్రం.రాఘవ లారెన్స్ వ్రాసిన, దర్శకత్వం వహించినది, దీనిలో ఆయన, వేదికా, ఓవియా, నికి తంబోలి ప్రధాన పాత్రలలో నటించారు, 2019 ఏప్రిల్ 19 న విడుదలయింది. ఇది ప్రేక్షకుల, విమర్శకుల నుండి సానుకూల సమీక్షలను అందుకుంది.. ఈ సినిమా లో హీరో దెయ్యాలు అంటే భయ పడతాడు    

## మూలాలు

## బయటి లంకెలు.
https://www.imdb.com/title/tt8042248/

వర్గం:తమిళ అనువాద సినిమాలు
వర్గం:2019 తెలుగు సినిమాలు
మాగంటి గోపీనాథ్

**మాగంటి గోపీనాథ్** (1963 జూన్ 2 - 2025 జూన్ 8), తెలంగాణ రాష్ట్రానికి చెందిన సినిమా నిర్మాత, రాజకీయ నాయకుడు. ఆయన జూబ్లీహిల్స్ శాసనసభ నియోజకవర్గం నుండి మూడుసార్లు శాసనసభ్యుడిగా ఎన్నికయ్యాడు.

## జననం, విద్య
గోపినాథ్ 1963, జూన్ 2న కృష్ణమూర్తి, మహానంద కుమారి దంపతులకు తెలంగాణ రాష్ట్రం హైదరాబాదులోని హైదర్‌గూడలో జన్మించాడు. 1980లో వెంకటేశ్వర ట్యుటోరియల్స్ నుండి ఇంటర్మీడియట్, 1983లో ఉస్మానియా యూనివర్సిటీలో గ్రాడ్యుయేషన్ (బిఏ) పూర్తిచేశాడు.

## వ్యక్తిగత జీవితం
గోపినాథ్ కు సునీతతో వివాహం జరిగింది. వారికి ఒక కుమారుడు, ఇద్దరు కుమార్తెలు ఉన్నారు.

## రాజకీయ విశేషాలు
మాగంటి గోపీనాథ్ 1983లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 1985 నుంచి 1992 వరకు తెలుగు యువత రాష్ట్ర అధ్యక్షుడిగా, 1987, 1988లో హైదరాబాద్ అర్బన్ డెవలప్‌మెంట్ అథారిటీ (హుడా) డైరెక్టర్‌గా, 1988 నుంచి 93 వరకు వినియోగదారుల ఫోరం అధ్యక్షుడిగా, టీడీపీ హైదరాబాద్‌ జిల్లా అధ్యక్షుడిగా వివిధ హోదాల్లో  పని చేశాడు.

గోపినాథ్ 2014లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ తరపున జూబ్లీహిల్స్ శాసనసభ నియోజకవర్గం నుండి పోటీచేసి సమీప ఎంఐఎం అభ్యర్థి నవీన్ యాదవ్ పై 9,242 ఓట్ల మెజారిటీతో గెలుపొందాడు. ఆ తరువాత, ఆయన తెలంగాణ రాష్ట్ర సమితిలో చేరాడు. 2018లో జరిగిన తెలంగాణ ముందస్తు ఎన్నికల్లో టిఆర్ఎస్ పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి పి.విష్ణువర్ధన్ రెడ్డి పై 16,004 ఓట్ల మెజారిటీతో గెలుపొందాడు. ఆయన 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా ఉన్నాడు. మాగంటి గోపినాథ్ 2022 జనవరి 26న టిఆర్ఎస్ పార్టీ, హైదరాబాద్ జిల్లా అధ్యక్షుడిగా నియమితుడయ్యాడు.

## హోదాలు
# 1987 - 1989: హుడా (హైదరాబాద్ అర్బన్ డెవలప్‌మెంట్ అథారిటీ) డైరెక్టర్‌
# 1988 - 1993: జిల్లా వినియోగదారుల ఫోరం సభ్యుడు
## నిర్మాతగా
*  పాతబస్తీ (1995) 
*  రవన్న    (2000)
*  భద్రాద్రి రాముడు (2004)
*  నా స్టైలే వేరు (2009)

## మరణం
మాగంటి గోపినాథ్ 2025 జూన్ 5న గుండెపోటు రావడంతో హైదరాబాద్ గచ్చిబౌలిలోని ఏఐజీ ఆస్పత్రిలో చేరి చికిత్స పొందుతూ జూన్ 8న ఉదయం 5.45 గంటలకు మరణించాడు. 

## మూలాలు

వర్గం:1963 జననాలు
వర్గం:2025 మరణాలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2023)
గుండె నిండా నీ ప్రేమే ( 2019 సినిమా)

గుండె నిండా నీ ప్రేమే 2025 లో విడుదల కానున్న తెలుగు సినిమా. డాక్టర్ హీరో గా , సంజన రాధోడ్ హీరోయిన్ గా  నటించారు .శ్రీహరి హీరో గా నటించిన "నీ ప్రేమే నా ప్రాణం "(2018) సినిమా ఘన విజయం సాధించింది . గుండె నిండా నీ ప్రేమే  సినిమా కి శ్రీహరి నిర్మాత .

## మూలాలు

వర్గం:2019 తెలుగు సినిమాలు
విక్రమశిల సేతు

విక్రమశిల సేతు  భారతదేశంలోని బీహార్ లో భాగల్పూర్ సమీపంలో గంగా నది పై నిర్మించిన  వంతెన. దీనిని పేరు విక్రమశిల సేతు అని పురాతన మహావిహరా పేరు పెట్టారు. ఈ విహారాన్ని రాజు ధర్మపాలుడు (783 నుండి 820 AD) స్థాపించాడు.

## చరిత్ర
విక్రమశిల సేతు భారతదేశంలో నీటిపై అతి పొడవైన వంతెన. 4.7 కిలోమీటర్ల పొడవు ఉన్న రెండు లైన్ల వంతెన ఇది. ఇది గంగకు ఇరువైపుల ఉన్న NH 80, NH 31 జాతీయ రహదారులను కలుపుతుంది. నదికి దక్షిణపు ఒడ్దున ఉన్న భాగల్పూర్ లోని బరారీ ఘాట్‌ నుండి ఉత్తరాన ఉన్న నౌగాచాయా వరకు ఈ వంతెనను నిర్మించారు. ఇది భాగల్పూర్ పట్టణాన్ని పూర్ణియా, కతిహార్‌లతో కలుపుతుంది. ఈ వంతెన నిర్మాణంతో భాగల్పూర్ నుండి గంగకు ఆవల ఉన్న అనేక ప్రదేశాల మధ్య రోడ్డు ప్రయాణ సమయం గణనీయంగా తగ్గింది.

## ట్రాఫిక్ సమస్యలు
పెరిగిన ట్రాఫిక్ కారణంగా వంతెనపై తీవ్రమైన ట్రాఫిక్ పెరిగింది ఎప్పుడు రద్దీగా ఉంటుంది. దానికి మరొక వంతెన సమాంతరంగా నిర్మించాలని డిమాండ్ వచ్చింది. 24 కిలోమీటర్ల పొడవున విక్రమశిల-కాటరియా రైలు-కమ్-రహదారి వంతెనను, 4,379.01 కోట్ల వ్యయంతో నిర్మించాలనే ప్రతిపాదనను ప్రభుత్వం ఆమోదించింది.

## మూలాలు
*'
*

వర్గం:గంగా నదిపై నిర్మించిన వంతెనలు
వర్గం:బీహార్ లోని వంతెనలు
వర్గం:బీహార్ పర్యాటక ప్రదేశాలు
నైఫ్ ఇన్ ది వాటర్ (1962 సినిమా)

**నైఫ్ ఇన్ ది వాటర్** 1962, మార్చి 9న విడుదలైన పోలాండ్ చలనచిత్రం. రోమన్ పొలాన్‌స్కీ దర్శకత్వంలో లియోన్ నిఎంక్జిక్, జోలాంటా ఉమెక్కా, జిగ్మండ్ మాలనోవిజ్ నటించిన ఈ చిత్రం ఉత్తమ విదేశి చిత్రం విభాగంలో ఆస్కార్ అవార్డుకు నామినేట్ చేయబడింది. ఇది పొలాన్‌స్కీ తొలిచిత్రం.

## కథ

## నటవర్గం
* లియోన్ నిఎంక్జిక్
* జోలాంటా ఉమెక్కా
* జిగ్మండ్ మాలనోవిజ్

## సాంకేతికవర్గం
* దర్శకత్వం: రోమన్ పొలాన్‌స్కీ
* నిర్మాత: స్టానిస్లా
* రచన: రోమన్ పొలాన్‌స్కీ, జాకుబ్ గోల్డ్బెర్గ్,జెర్జీ స్కోలిమోవ్స్కి
* సంగీతం: క్రిజిటోఫ్ టి. కోమడ
* ఛాయాగ్రహణం: జెర్జీ లిప్మన్
* కూర్పు: హాలినా ప్రిగర్-కెట్లింగ్
* పంపిణీదారు: జెస్పోల్ ఫిలింవే

## గుర్తింపులు
# ఈ చిత్రం పాశ్చాత్య దేశాల ప్రశంసలు అందుకుంది.
# 1963లో ఉత్తమ విదేశి చిత్రం విభాగంలో ఆస్కార్ అవార్డుకు నామినేట్ చేయబడింది.
# ఈ చిత్రం ఉత్తమ తొలిచిత్ర జాబితాలో చేర్చబడింది.
# 2010లో ఎంపైర్ మ్యాగజైన్ చేసిన ప్రపంచ 100 ఉత్తమ చిత్రాల జాబితాలో ఈ చిత్రం 61వ స్థానంలో నిలిచింది.
# 1996లో ఈ చిత్రం యొక్క వీడియో క్యాసెట్ విడుదలవగా,  2003లో ది క్రైటీరియన్ కలెక్షన్ వారిచే డివీడి విడుదలయింది.

## మూలాలు

## ఇతర లంకెలు
* 
* ''నైఫ్ ఇన్ ది వాటర్'' at culture.pl
*''నైఫ్ ఇన్ ది వాటర్ ''

వర్గం:పోలాండ్ సినిమాలు
వేంబనాడ్ రైల్వే వంతెన

వేంబనాడ్ రైల్వే వంతెన భారత దేశంలోనే అత్యంత పొడవైన రైల్వే బ్రిడ్జిగా పేరుగాంచినది. అతి తక్కువ కాలంలో నిర్మాణం పూర్తయిన ఈ రైల్వే బ్రిడ్జిని వల్లర్ పాదం బ్రిడ్జి అని కూడా పిలుస్తారు. కొచ్చి కేరళ వద్ద ఎడపల్లి – వల్లర్ పాదం ఏరియాలను కలుపుతూ వేంబనాడ్ సరస్సుపై దీనిని నిర్మించారు.

## నిర్మాణం
ఈ వంతెన నిర్మాణం జూన్ 2007లో ప్రారంభమై 2010 మార్చి 31న పూర్తయింది. రైలు వంతెనను రైల్ వికాస్ నిగమ్ లిమిటెడ్, చెన్నై పిఐయు, (RVNL) నిర్మించింది. 

## మార్గం
ఎడపల్లి నుండి వల్లర్‌పాదంకు అనుసంధానించబడిన రైలు మార్గం ఎడపల్లి నుండి వదుపాళ వరకు ప్రస్తుతం ఉన్న ట్రాక్కి 3 కి.మీ. సమాంతరంగా ఉంది. తరువాత ఈ వేంబనాడ్ వంతెన గుండా వాటియనార్, ములావక్ద్ వంటి వేంబనాడ్ సరస్సులోని మూడు చిన్న దీవుల ద్వారా వల్లర్‌పాదం చేరుతుంది. 80% వంతెన నీటి మీద నిర్మించబడింది. 

## వివరాలు
ఈ ప్రాజెక్టులో మొత్తం 11700 టన్నుల ఉపబల ఉక్కు, 58000 టన్నుల సిమెంట్, 99000 క్యూబిక్ మీటర్ల మెటల్ కంకర, 73500 ఘనపు మీటరు ఇసుక, 127000 క్యూబిక్ మీటర్ల కాంక్రీటు, 154308 క్యూబిక్ మీటర్ల మట్టి పని జరిగింది.  ఈ వంతెన 133 ప్రాంతాల్లో పైల్ ఫౌండేషన్స్ పై నిర్మించబడింది. ఈ వంతెనలో 231 పలకలు ఉంటాయి, వీటిలో ప్రతి ఒక్కటి 220 టన్నులు. ఈ వంతెన 20 m యొక్క 33 పరిమితులను కలిగి, 132 m PSC పలకలతో తయారు చేయబడి, విద్యుత్ ట్రాక్షన్కు అవసరమయ్యే 40 m లను కలిగి ఉంది.

## మూలాలు

వర్గం:కేరళ లోని వంతెనలు
వర్గం:భారతదేశం లోని రైల్వే వంతెనలు
ఠాకూర్ రాజా సింగ్

**ఠాకూర్‌ రాజా సింగ్‌**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారతీయ జనతా పార్టీ తరపున గోషామహల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్యాభ్యాసం
రాజాసింగ్ 1977, ఏప్రిల్ 15న నవల్ సింగ్ - రామిబాయి దంపతులకు తెలంగాణ రాష్ట్ర రాజధాని హైదరాబాదులో జన్మించాడు.

## వ్యక్తిగత జీవితం
రాజాసింగ్ కు ఉషాబాయితో వివాహం జరిగింది. వారికి ముగ్గురు కుమారులు, ఒక కుమార్తె ఉన్నారు.

## రాజకీయ విశేషాలు
2009 నుండి 2014 వరకు గ్రేటర్ హైదరాబాద్ మున్సిపల్ కార్పోరేషన్ కు కార్పోరేటర్ గా ఎన్నికయ్యాడు. 2014లో జరిగిన తెలంగాణ సార్వత్రిక ఎన్నికల్లో భాగంగా భారతీయ జనతా పార్టీ తరపున పోటీచేసి సమీప కాంగ్రెస్ పార్టీ అభ్యర్థి ముఖేష్ గౌడ్ పై 46,793 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో భారతీయ జనతా పార్టీ టికెట్ పై పోటీచేసి సమీప తెలంగాణ రాష్ట్ర సమితి పార్టీ అభ్యర్థి ప్రేమ్ సింగ్ రాథోడ్ పై 17,734 ఓట్ల మెజారిటీతో గెలుపొందాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
తెలుగు విశ్వవిద్యాలయము - కీర్తి పురస్కారాలు (2012)

పొట్టి శ్రీరాములు తెలుగు విశ్వవిద్యాలయము భారతదేశంలోని భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు భాష, సాహిత్యం, కళలు, సంస్కృతి, హేతువాదం, మహిళాభ్యుదయం, అవధానం, ఇంద్రజాలం, సంఘసేవ తదితర రంగాల్లో విశిష్ట సేవలందించిన వ్యక్తులకు కీర్తి పురస్కారాలు అందజేస్తారు.

1986 నుండి ప్రారంభమైన ఈ పురస్కారంలో రూ. 5,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరించడం జరుగుతుంది.

## పురస్కార గ్రహీతలు
2012 సంవత్సర కీర్తి పురస్కారానికి 32 మంది ఎంపికయ్యారు. వీరికి 2013, నవంబరు 28న పురస్కారం అందజేయబడింది.

## ఇవికూడా చూడండి
* తెలుగు విశ్వవిద్యాలయము - కీర్తి పురస్కారాలు (2014)
* తెలుగు విశ్వవిద్యాలయము - కీర్తి పురస్కారాలు (2017)
* తెలుగు విశ్వవిద్యాలయము - కీర్తి పురస్కారాలు (2018)

## మూలాలు

## ఇతర లంకెలు
# కీర్తి పురస్కార గ్రహీతల జాబితా

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2012
హేవ్ లాక్ వంతెన

**హేవ్‌లాక్ వంతెన** ఆంధ్ర ప్రదేశ్‌లో రాజమహేంద్రవరం వద్ద, గోదావరి నదిపై 19 వ శతాబ్దంలో బ్రిటిషు ప్రభుత్వం ఈ వంతెనను నిర్మించారు.చెన్నై నుండి కోల్‌కతా రైలు మార్గంలో ఈ వంతెన ఉంది. నూరేళ్ళకు పైగా ఉపయోగపడిన ఈ వంతెన సేవలను 1997 లో భారతీయ రైల్వే నిలిపివేసింది. ఆ తరువాత ఆంధ్ర ప్రదేశ్ ప్రభుత్వం ఈ వంతెనను రైల్వేల నుంది కొని పర్యాటక కేంద్రంగా మార్చింది.

## చరిత్ర
హేవ్‌లాక్ వంతెన ఆంధ్రప్రదేశ్ లో తూర్పుగోదావరి జిల్లా  రాజమహేంద్రవరం లో ఉంది. బ్రిటిషు ప్రభుత్వం ఈ వంతెన నిర్మాణాన్ని 47 లక్షల అంచనా వ్యయంతో 1897 నవంబర్ 11 న ప్రారంభించి, 1900 ఆగస్టు 30న పూర్తి చేసింది. 2.7 కి.మీ. పొడవు, 1.7 మీ వెడల్పు తో సర్ ఆర్థర్ హేవ్ లాక్ అనే బ్రిటిష్ ఇంజనీర్ పర్యవేక్షణలో దీని నిర్మాణం జరిగింది. ఈ వంతెన 118 ఏళ్ల చరిత్ర కలిగినది. ఈ వంతెన పై మొట్టమొదట మెయిల్ ఎక్స్‌ప్రెస్ రైలు ప్రయాణం చేసినట్లు రికార్డులో నమోదయింది.100 ఏళ్ల పాటు నిరాటంకంగా సేవలు అందించిన ఈ వంతెన పై సేవలను భారతీయ రైల్వే 1997 సంవత్సరంలో నిలిపివేసింది. చివరిసారిగా ఈ వంతెనపై కోరమాండల్ ఎక్స్‌ప్రెస్ రైలు ప్రయాణించినట్లు రికార్డ్ నమోదయింది

## పర్యాటకంగా అభివృద్ధి
వాడుక నిలిపివేసిన ఈ వంతెనను 2017 లో ఆంధ్ర ప్రదేశ్ ప్రభుత్వం రైల్వే శాఖకు 12.5 కోట్ల రూపాయలు చెల్లించి సొంతం చేసుకుంది. దీనిని రాష్ట్ర ప్రభుత్వం వారసత్వ నిర్మాణంగా, పర్యాటక కేంద్రంగా అభివృద్ధి చెయ్యాలి అని నిర్ణయించుకుంది.

## మూలాలు
 

వర్గం:వాడుకలో లేని వంతెనలు
వర్గం:ఆంధ్రప్రదేశ్‌లో గోదావరి నదిపై ఉన్న రైల్వే వంతెనలు
వర్గం:19 వ శతాబ్దంలో నిర్మించిన వంతెనలు
సింగిరెడ్డి నిరంజన్ రెడ్డి

**సింగిరెడ్డి నిరంజన్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు, వనపర్తి శాసనసభ నియోజకవర్గ శాసన సభ్యుడు.

## జననం, విధ్యాబ్యాసం
సింగిరెడ్డి నిరంజన్‌ రెడ్డి 1958 అక్టోబర్‌ 04 వ తేదీన తారకమ్మ, రాంరెడ్డి దంపతులకు జన్మించాడు.ఉస్మానియా యూనివర్సిటీలో ఎల్ ఎల్ బీ పూర్తి చేశాడు. అనంతరం లాయర్ గా ప్రాక్టీస్ చేశాడు. 

## రాజకీయ ప్రస్థానం
సింగిరెడ్డి నిరంజన్‌రెడ్డి తెలుగుదేశంపార్టీ ద్వారా రాజకీయాల్లోకి వచ్చి  ఉమ్మడి ఆంధ్రప్రదేశ్ రాష్ట్రంలో ఖాదీబోర్డు చైర్మన్‌గా పని చేశాడు. ఆయన  2001లో రాష్ట్ర సాధన కోసం స్థాపించిన టీఆర్‌ఎస్‌ పార్టీలో చేరాడు. మహబూబ్‌నగర్‌ లో  దశాబ్దకాలం పాటు ఒంటిచేత్తో టీఆర్‌ఎస్‌ను నడిపించాడు. ఉమ్మడి పాలమూరు జిల్లా  బతుకుచిత్రాన్ని తెలంగాణ ఉద్యమంలో బట్టబయలు చేసిన నాయకుడిగా నిరంజన్‌ రెడ్డి గుర్తింపు పొందాడు. 2014 లో తెలంగాణ ప్రత్యేక రాష్ట్ర ఏర్పడ్డాక జరిగిన అసెంబ్లీ ఎన్నికల్లో టీఆర్‌ఎస్ అభ్యర్థిగా పోటీ చేసి 4291   స్వల్ప ఓట్ల తేడాతో ఓడిపోయాడు. 

2014లో రాష్ట్ర ప్రణాళిక సంఘం ఉపాధ్యక్షుడి గా ముఖ్యమంత్రి కేసీఆర్ ఆయనకు బాధ్యతలు అప్పగించాడు. తెలంగాణ ఉద్యమంలో పాలమూరు సమస్యలపై స్పష్టమయిన అవగాహన ఉన్న నిరంజన్ రెడ్డి తెలంగాణ రాష్ట్రంలో కేసీఆర్ ప్రభుత్వం అధికారంలోకి వచ్చిన వెంటనే కల్వకుర్తి ఎత్తిపోతల పథకానికి 25 టీఎంసీలు ఉన్న నీటి కేటాయింపును 40 టీఎంసీలకు పెంపుదల చేయించి జీఓ విడుదలయ్యేలా కృషిచేశారు. 11 నెలలలో ఖిల్లాఘణపురం కాలువను, 40 రోజులలో పెద్దమందడి కాలువను తవ్వించి సాగునీరు తీసుకువచ్చారు. వనపర్తి నియోజకవర్గంలో 70 వేల ఎకరాలకు సాగునీరు అందించిన తరువాతనే ఎన్నికలలో నామినేషన్ వేస్తానని ప్రకటించి ఇచ్చినమాట నిలబెట్టకుని ఎన్నికలలో పోటీకి నిలబడ్డారు. గత నాలుగేళ్లుగా కల్వకుర్తి ఎత్తిపోతల ద్వారా ఖిల్లాఘణపురం, పెద్దమందడి, వనపర్తి , గోపాల్ పేట, రేవల్లి మండలాలు, భీమా ద్వారా వనపర్తిలో కొంతభాగం, శ్రీరంగాపురం మండలాలు సస్యశ్యామలం అవుతున్నాయంటే దానికి కారణం సింగిరెడ్డి నిరంజన్ రెడ్డి.
 
2018 ముందస్తు ఎన్నికల్లో వనపర్తి నియోజకవర్గం నుంచి టీఆర్‌ఎస్ అభ్యర్థి గా నిరంజన్ రెడ్డి పోటీచేసి కాంగ్రెస్ అభ్యర్థి చిన్నారెడ్డి పై 51,783 ఓట్ల మెజార్టీతో గెలుపొందాడు.

2019లో కెసీఆర్ రెండవ మంత్రివర్గంలో వ్యవసాయ, సహకార, ఆహార & పౌర సరఫరా శాఖల మంత్రిగా ఉన్నాడు. ఆయన 2023లో జరిగిన శాసనసభ ఎన్నికల్లో వనపర్తి నుండి బీఆర్‌ఎస్‌ ఎమ్మెల్యే అభ్యర్థిగా పోటీ చేసి 25320 ఓట్ల తేడాతో ఓడిపోయాడు. 

తెలంగాణ రాష్ట్రంలో డిసెంబర్ 2023లో కాంగ్రెస్ ప్రభుత్వం ఏర్పాటైన తరువాత రైతు ఆత్మహత్యలు, వ్యవసాయ సంక్షోభ పరిస్థితులపై అధ్యయనం చేసేందుకు బీఆర్‌ఎస్‌ తరఫున మాజీమంత్రి సింగిరెడ్డి నిరంజన్‌రెడ్డి ఆధ్వర్యంలో 9 మందితో రైతు ఆత్మహత్యలపై అధ్యయన కమిటీని బీఆర్‌ఎస్‌ పార్టీ వర్కింగ్‌ ప్రెసిడెంట్‌ కేటీఆర్‌ ఏర్పాటు చేశాడు. ఈ కమిటీలో మాజీ మంత్రులు సత్యవతి రాథోడ్‌, జోగు రామన్న, పువ్వాడ అజయ్‌, ఎమ్మెల్సీలు ఎంసీ కోటిరెడ్డి, యాదవరెడ్డి, మాజీ ఎమ్మెల్యేలు బాజిరెడ్డి గోవర్ధన్‌, రసమయి బాలకిషన్‌, అంజయ్య యాదవ్‌ సభ్యులుగా ఉన్నారు.

## కరోనా
#వనపర్తి జిల్లా ఆసుపత్రిలోని కొవిడ్‌ వార్డును సందర్శించిన మంత్రి నిరంజన్‌రెడ్డి

## మూలాలు

## బయటి లింకులు

వర్గం:వనపర్తి జిల్లా నుండి ఎన్నికైన శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:జన్మస్థలం తెలియని వ్యక్తులు
వర్గం:తెలంగాణ శాసన సభ్యులు (2018)
జాంసింగ్ వేంకటేశ్వర దేవాలయం

**జాంసింగ్‌ వేంకటేశ్వర దేవాలయం** తెలంగాణ రాష్ట్ర రాజధాని హైదరాబాదులోని గుడిమల్కాపూర్‌ డివిజన్‌లో ఉన్న దేవాలయం. నిజాం నవాబు సికిందర్ జా అశ్వదళాధిపతిగా పనిచేసిన జాంసింగ్‌, 1810లో ఈ దేవాలయాన్ని నిర్మించాడు.

## చరిత్ర
రాజపుత్ర వంశానికి చెందిన జాంసింగ్‌ 1803-1829 మధ్యకాలంలో నిజాం సికిందర్ జా వద్ద అశ్వదళాధిపతిగా పనిచేస్తూ, నిజాం కుటుంబ సభ్యులకు, ప్రభుత్వ అధికారుల కోసం అవసరమైన అశ్వాలను అందజేసేవాడు. గుర్రాలు కొనటానికి వెల్తూ అడవిలో ఒకచోట పడుకోగా వేంకటేశ్వరస్వామి కలలో కనిపించి, అదే స్థలంలో గుడిని కట్టమని చెప్పడంతో తన దగ్గరున్న ప్రభుత్వ ఖజానాతో 1810లో గుడి కట్టించాడు.

## నిర్మాణం
చుట్టూ ఎత్తైన ప్రాకారం, తూర్పువైపున ప్రధాన సింహద్వారం, పన్నెండు మంది ఆళ్వార్లకు గుర్తుగా ఆలయంలో 12 పిల్లర్లతో సభామండపం నిర్మించబడి ఉన్నాయి. గుడిలోపల నల్లటి గ్రానైటు రాయితో తయూరుచేసిన ఏకశిలా స్తంభంపై ఆనాటి శిల్పాలు చెక్కబడ్డాయి. దేవాలయం ఎదుట ఎత్తై రాజగోపురం, దానికి ఇరువైపులా అశ్వాల రాతి శిల్పాలు ఉన్నాయి. సుమారు రెండొందల ఏళ్ల చరిత్ర కలిగిన ఈ దేవాలయంలో రాతి చెక్కడాలు కంచి-కామాక్షి, తిరుమల వేంకటేశ్వర దేవాలయ నిర్మాణ రీతిని పోలి ఉంటాయి. 

గుడిలోనూ, చుట్టుపక్కలా బోలెడన్ని సత్రపు గదులను యాత్రికుల కోసం నిర్మించాడు. ఆలయానికి దగ్గరలో బావిని తవ్వించాడు. అక్కడ పర్షియన్ బాషలో ఉన్న శిలాఫలకంలో యాత్రికులు ఆ బావిలోని మంచి తీర్థాన్ని సేవించి కాసేపు విశ్రమించమని ఆహ్వానిస్తూ రాసి ఉంది. దేవాలయం ప్రధాన ద్వారం తూర్పు దిక్కున ఉండి ప్రవేశించగానే  గుడిలో ఒక మూలన తోలు ఢంకా అతిపెద్ద ఆకారంలో కనబడుతుంది. గుడి ముందు రెండంతస్థుల నక్కర్‌ఖానాను కూడా నిర్మించారు. పూజా సమయంలో అందులో కూచుని వాయిద్యాలను మోగించేవారు. ఈ సంగతి నవాబుకి తెలిసి జాంసింగుపై ఆగ్రహించాడు. దివాన్ చందూలాల్ జోక్యం చేసుకుని దాని ఎదురుగా మసీదును నిర్మించటంతో నేలకు రాలవలసిన జాంసింగు తల రక్షింపబడింది. నిజాం సైన్యానికి అవసరమైన అశ్వాల కొనుగోలుకు సమకూర్చిన నిధులతో జాంసింగ్ దేవాలయాన్ని నిర్మించాడని నవాబు సికిందర్ జా కోపోద్రిక్తుడై జాంసింగ్‌ను జైలుపాలు చేయాలని ఆదేశించాడని చరిత్రకారులు పేర్కొంటారు. అయితే నాటి నిజాం సంస్థాన ప్రధానమంత్రి చందూలాల్ అడ్డుపడి శిక్ష తగ్గించి, దేవాలయానికి సమీపంలోనే మసీదు నిర్మాణం కూడా చేయించాల్సిందిగా ఆదేశించారని, అందులో భాగంగానే బాలాజీ దేవాలయం పక్కనే కుతుబ్‌షాహీ శైలిలో మసీదు నిర్మాణం చేపట్టార నీ చెబుతారు. ఈ మసీదునే జాంసింగ్ మసీదుగా పిలుస్తారు. ఈ అరుదైన నిర్మాణాలు మతసామరస్యానికి ప్రతీకలు. ఈ రెండు నిర్మాణాలు ఇప్పుడు శిథిలావస్థకు చేరుకున్నాయి.

## ఇతర వివరాలు
బాలాజీ దేవాలయ ప్రాంగణంలోనే శివుని గుడి ఉండటం ఈ ఆలయ ప్రత్యేకత.  ప్రతి ఏటా మే నెలలో స్వామివారి బ్రహ్మోత్సవాలు, దసరా వేడుకలు ఘనంగా జరుగుతాయి. ధ్వజస్తంభానికి సమీపంలో భగవంతుడిని ఆరాధిస్తున్నట్లు జాంసింగ్ ఆయన భార్య రాతి శిల్పాలు చెక్కి ఉన్నాయి. ఉత్సవ సమయంలో భజంత్రీలు మోగించేందుకు ఏర్పాటు చేసిన ‘నఖర్‌ఖానా’ నిర్మాణశైలి ప్రతి ఒక్కరినీ ఆకట్టుకుంటుంది. అయితే ఇప్పుడిది శిథిలావస్తకు చేరుకుంది.

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:దేవాలయాలు
వర్గం:తెలంగాణ దేవాలయాలు
మహానది రెండవ రైల్వే వంతెన

ఈ వంతెన  కటక్  ఒరిస్సా రాష్ట్రములో ఉన్నది. ఈ వంతెన మహానది నదిపై నిర్మించారు.1 జనవరి 1899 న ప్రారంభమైంది .వంతెన  2.100 కి .మీ  పోడవు నిర్మించినారు . మహానదిపై మొదటి బ్రిడ్జి భుత్ముండై సమీపాన కలదు రెండవది. భారత దేశంలో  పొడవైన రైలు వంతెనలలో ఈ వంతెన కూడా ఒకటి. ఒరిస్సా రాష్టంలో అత్యంత  పెద్ద వంతెన .
**రెండవ మహానది రైల్ వంతెన** భారత రాష్ట్రంలోని ఒడిశాలోని కటక్ సమీపంలో ఉన్న మహానదిపై రైలు వంతెన.
మొదటి మహానది రైలు వంతెన 1 జనవరి 1899 న ప్రారంభించబడింది. బావుల 19 లో 100 అడుగుల (30.48 మీటర్లు) 64 విస్తీర్ణాలు ఉన్నాయి&nbsp;అడుగుల 6 అంగుళాలు (5.94 మీటర్లు) వ్యాసం 60 కి పడిపోయింది&nbsp;తక్కువ నీటి మట్టానికి అడుగులు (18.28 మీటర్లు).  మొట్టమొదటి మహానది రైల్ వంతెన నిర్మాణానికి ఇంజనీర్ విలియం బెకెట్, అతను వంతెన నిర్మాణంపై సమర్పించిన ఒక కాగితం కోసం 1901 లో ఇన్స్టిట్యూషన్ ఆఫ్ సివిల్ ఇంజనీర్స్ నుండి బంగారు పతకాన్ని గెలుచుకున్నాడు. 
ది 2.1&nbsp;కిమీ (1.3 మైళ్ళు) పొడవైన రెండవ మహానది రైలు వంతెన రూ. 2008 లో 120 కోట్లు ప్రారంభించారు. 160 వ రైలు వేగం కోసం ఈ వంతెన రూపొందించబడింది&nbsp;గంటకు కిమీ (గంటకు 99.41 మైళ్ళు). భూకంపాన్ని తట్టుకునేందుకు తగిన చర్యలు తీసుకున్నారు. 

## ఇవి కూడా చూడు

* ప్రపంచంలోని పొడవైన వంతెనల జాబితా
* భారతదేశంలో నీటి పైన ఉన్న పొడవైన వంతెనల జాబితా

## మూలాలు

## వెలుపలి లంకెలు
*https://web.archive.org/web/20120326172126/http://cris-ser.cris.org.in/CRIS/general/book_rrb/east_coast_railway.htm
*https://www.thehindu.com/todays-paper/tp-national/tp-otherstates/Second-rail-bridge-over-Mahanadi-commissioned/article15266299.ece

వర్గం:ఒడిశాలో మహానదిపై ఉన్న రైల్వే వంతెనలు
మల్లు భట్టివిక్రమార్క

**మల్లు భట్టివిక్రమార్క** తెలంగాణ రాష్ట్రానికి చెందిన రాజకీయ నాయకుడు. ఆయన మధిర నియోజకవర్గం నుండి నాలుగుసార్లు ఎమ్మెల్యేగా గెలిచి 2023 డిసెంబరు 7 నుండి రేవంత్ రెడ్డి మంత్రివర్గంలో ఉప ముఖ్యమంత్రిగా,  ఆర్థిక శాఖ మంత్రిగా విధులు నిర్వహిస్తున్నాడు.

## జననం, విద్యాభ్యాసం
మల్లు భట్టివిక్రమార్క 1961, జూన్ 15న మల్లు అఖిలాండ, మాణిక్యమ్మ దంపతులకు తెలంగాణ రాష్ట్రం, ఖమ్మం జిల్లా, వైరా మండలం, స్నానాల లక్ష్మీపురం గ్రామంలో జన్మించాడు. ఈయన అన్న మల్లు అనంత రాములు నాగర్‌కర్నూల్ లోక్‌సభ నియోజకవర్గం మాజీ పార్లమెంటు సభ్యుడు కాగా, మరో అన్న మల్లు రవి మాజీ పార్లమెంటు సభ్యుడు. విక్రమార్క హైదరాబాదులోని కళాశాల నుండి గ్రాడ్యుయేషన్, హైదరాబాద్ విశ్వవిద్యాలయం నుండి పోస్ట్ గ్రాడ్యుయేషన్ చేశాడు.

## వ్యక్తిగత జీవితం
విక్రమార్కకు నందీనితో వివాహం జరిగింది. వారికి ఇద్దరు కుమారులు (సూర్య విక్రమాదిత్య, సహేంద్ర విక్రమాదిత్య) ఉన్నారు.

## రాజకీయ విశేషాలు
భట్టి విక్రమార్క భారత జాతీయ కాంగ్రెస్ పార్టీతో తన రాజకీయ జీవితాన్ని ప్రారంభించి 2007 నుండి 2009 వరకు ఉమ్మడి ఆంధ్రప్రదేశ్ శాసనమండలి సభ్యుడిగా పనిచేశాడు. ఆయన ఉమ్మడి ఆంధ్రప్రదేశ్ రాష్ట్రంలో 2009లో మధిర నియోజకవర్గం నుండి తొలిసారి శాసనసభ్యుడిగా ఎన్నికై చీఫ్ విప్‌గా పనిచేశాడు. భట్టి విక్రమార్క 2011 జూన్ 04 నుండి 2014 మే 20 వరకు ఆంధ్రప్రదేశ్ శాసనసభ డిప్యూటీ స్పీకర్‌గా పనిచేశాడు. 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీనుండి పోటీచేసి సమీప సి. పి. యం పార్టీ అభ్యర్థి లింగాల కమల్​ రాజు పై 12,329 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి లింగాల కమల్ రాజు పై 3567 ఓట్ల మెజారిటీతో గెలుపొందాడు. బోడేపూడి వెంకటేశ్వరరావు తర్వాత మధిర నియోజకవర్గం నుంచి ఎమ్మెల్యేగా హ్యాట్రిక్ సాధించిన రెండో వ్యక్తిగా విక్రమార్క నిలిచాడు. 2019 జనవరి 18న తెలంగాణ కాంగ్రెస్ శాసనసభాపక్ష (సీఎల్పీ) నేతగా నియామకమయ్యాడు.

భట్టి విక్రమార్క 2023 తెలంగాణ శాసనసభ ఎన్నికల్లో మధిర నుండి కాంగ్రెస్ అభ్యర్థిగా పోటీ చేసి ఎమ్మెల్యేగా పోటీ చేసి గెలిచి, డిసెంబరు 7న రేవంత్ రెడ్డి మంత్రివర్గంలో ఉప ముఖ్యమంత్రిగా,  ఆర్థిక శాఖ మంత్రిగా ప్రమాణస్వీకారం చేశాడు. ఆయనను 2024లో జరగబోయే లోక్‌సభ ఎన్నికల్లో డిసెంబరు 18న సికింద్రాబాద్, హైదరాబాద్ లోక్‌సభ నియోజకవర్గల ఇన్‌చార్జ్‌గా నియమించారు.

## పదవులు
* డైరెక్టర్, ఆంధ్రాబ్యాంక్
* పిసిసి కార్యనిర్వాహక సభ్యుడు (1990–92)
* పిసిసి కార్యదర్శి (2000–2003)
* శాసనమండలి సభ్యుడు (2007 -2009)
* ప్రభుత్వ చీఫ్ విప్, ఆంధ్రప్రదేశ్ శాసనసభ (2009 - 03.06.2011)
* డిప్యూటీ స్పీకర్, ఉమ్మడి ఆంధ్రప్రదేశ్ శాసనసభ (04.06.2011 - 20.05.2014)
* తెలంగాణ శాసనసభలో ప్రతిపక్ష నాయకుడు (2019 జనవరి 20 - 2023)

## పాదయాత్ర
మల్లు భట్టి విక్రమార్క 2023 మార్చి 16న ఆదిలాబాద్​ జిల్లాలోని బోథ్ నుంచి ‘పీపుల్స్​ మార్చ్’​ పాదయాత్ర ప్రారంభించి రాష్ట్రంలోని 17 జిల్లాలు, 36 అసెంబ్లీ నియోజకవర్గాల మీదుగా 1,360 కిలో మీటర్లు పూర్తి చేసి పాదయాత్రకు గుర్తుగా ఖమ్మం రూరల్​ మండలంలోని తల్లంపాడు దగ్గర పైలాన్ ను ఆవిష్కరించి ముగింపు సందర్భంగా ఖమ్మంలో 2023 జూలై 2న రాహుల్‌ గాంధీ ముఖ్యఅతిధిగా జన గర్జన సభను నిర్వహించాడు.

## మూలాలు

వర్గం:ఖమ్మం జిల్లా నుండి ఎన్నికైన శాసన సభ్యులు
వర్గం:ఖమ్మం జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2023)
నరనారాయణ సేతు వంతెన

## చరిత్ర
ఈ వంతెన బ్రహ్మపుత్ర నదిపై నిర్మించారు. దీన్ని రోడ్డు, రైలు మార్గాలు రెండింటి కోసం నిర్మించారు. బ్రహ్మపుత్రా నదిపై నిర్మించిన మూడవ వంతెన ఇది. ఈ వంతెన అస్సాంలోని బొంగైగావ్ జిల్లా లోని జోగిఘోపాను, గోల్‌పారా జిల్లా లోని పంచరత్నల కలుపుతుంది. కోచ్‌ వంశానికి చెందిన 16 వ శతాబ్దపు రాజు నర నారాయణ్‌ పేరుమీదుగా ఈ వంతెనకు నరనారాయణ సేతు అని పేరు పెట్టారు. దీని నిర్మాణం 1989 లో మొదలైంది. 1998 ఏప్రిల్‌ 15 న అప్పటి భారత ప్రధాని అటల్‌ బిహారీ వాజపేయి ప్రారంభించాడు. డబుల్‌ డెక్‌ మోడల్‌లో నిర్మించిన ఈ వంతెన నిర్మాణానికి సుమారు రూ. 301 కోట్ల రూపాయలు ఖర్చయింది.

ఈ ట్రస్ రకం వంతెన పొడవు 2.284 కిలోమీటర్లు. దీన్ని ది బ్రెయిత్‌వైట్ బర్న్ & జెస్సోప్ కన్‌స్ట్రక్షన్ కంపెనీ లిమిటెడ్ సంస్థ నిర్మించింది. 125 మీటర్ల పొడవుండే ప్రధాన స్పాన్లతో దీన్ని నిర్మించారు.

## మూలాలు

వర్గం:అసోం లోని వంతెనలు
వర్గం:బ్రహ్మపుత్రా నదిపై నిర్మించిన వంతెనలు
సౌందర్య జయమాల

**సౌందర్య జయమాల** కన్నడ, తెలుగు సినిమా నటి. 2012లో కమలాకర్ హీరోగా వచ్చిన *మిస్టర్ పెళ్ళికొడుకు* సినిమాలో నటించింది.

## జననం
ఈవిడ కర్ణాటకలోని బెంగళూరులో జన్మించింది. సౌందర్య తల్లి జయమాల 1980వ దశకంలో అనేక కన్నడ, తుళు, తమిళ, తెలుగు, హిందీ భాషల సినిమాలలో నటించింది.

## సినీరంగం
2012లో ఉపేంద్ర హీరోగా నటించిన *గాడ్‌ఫాదర్* సినిమా ద్వారా సినీరంగ ప్రవేశం చేసిన సౌందర్య, ఆ సినిమాలోని నటనకుగానూ ఉత్తమ తొలిచిత్ర నటిగా సువర్ణ సినిమా అవార్డును అందుకుంది. పారు వైఫ్ ఆఫ్ దేవదాస్, మిస్టర్ ప్రేమికుడు (తెలుగు), సింహాద్రి వంటి చిత్రాలలో నటించింది.

### నటించిన సినిమాలు

## మూలాలు

## ఇతర లంకెలు
*

వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:నటీమణులు
వర్గం:సినిమా నటీమణులు
వర్గం:భారతీయ సినిమా నటీమణులు
దానం నాగేందర్

**దానం నాగేందర్‌,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఖైరతాబాద్ శాసనసభ నియోజకవర్గం శాసన సభ్యుడిగా ఉన్నాడు. 1994, 1999, 2004 అసెంబ్లీ ఎన్నికల్లో ఆసిఫ్‌న‌గ‌ర్ అసెంబ్లీ నియోజకవర్గం నుండి... 2009, 2018 ఎన్నికలలో ఖైరతాబాద్ శాసనసభ నియోజకవర్గం నుండి ఎమ్మెల్యేగా గెలిచాడు. ఉమ్మడి ఆంధ్రప్రదేశ్ రాష్ట్రంలో కార్మిక, ఉపాధి, శిక్షణ శాఖ, కర్మాగారాలు, పారిశ్రామిక శిక్షణా సంస్థల శాఖ, ఆరోగ్యశాఖ మంత్రిగా కూడా పనిచేశాడు.

## జననం, విద్య
నాగేందర్ 1964, ఆగస్టు 9న లింగమూర్తి  - ల‌క్ష్మీబాయి దంపతులకు తెలంగాణ రాష్ట్ర రాజధాని హైదరాబాదులో జన్మించాడు. పోస్ట్ గ్రాడ్యుయేషన్ (MA) పూర్తిచేశాడు.

## రాజకీయ జీవిత చరిత్ర
కాంగ్రెస్ పార్టీతో తన రాజకీయ జీవితాన్ని ప్రారంభించిన నాగేందర్ తరువాతి కాలంలో కాంగ్రెస్ పార్టీలో సీనియర్ నాయకుడిగా ఎదిగాడు. 1994, 1999, 2004 ఎన్నిలకల్లో ఆసిఫ్ నగర్ అసెంబ్లీ నియోజకవర్గం నుండి శాసనసభ సభ్యుడిగా ఎన్నికయ్యాడు. 2004 ఆంధ్రప్రదేశ్ రాష్ట్ర అసెంబ్లీ ఎన్నికల సమయంలో కాంగ్రెస్ పార్టీ నుండి తెలుగుదేశం పార్టీలో చేరాడు. 2004లో ఆసిఫ్‌నగర్ నుండి టిడిపి టికెట్‌పై గెలిచిన తరువాత, తన సీటుకు రాజీనామా చేశాడు. ఆ సమయంలో ఉప ఎన్నికల్లో ఓడిపోయాడు. నియోజకవర్గాల డీలిమిటేషన్ తరువాత, 2009 ఎన్నికల్లో ఖైరతాబాద్ అసెంబ్లీ నియోజకవర్గం నుండి పోటీచేసి గెలిచాడు. 2009లో రాజశేఖర్ రెడ్డి మంత్రివర్గంలో ఆరోగ్యశాఖ మంత్రిగా ఉన్నాడు. కొణిజేటి రోశయ్య మంత్రివర్గంలో అదే పోర్ట్‌ఫోలియోలో కొనసాగాడు.

2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ తరపున ఖైరతాబాద్ శాసనసభ నియోజకవర్గం నుండి పోటీచేసి సమీప భారతీయ జనతా పార్టీ అభ్యర్థి చింతల రామచంద్ర రెడ్డిపై 20,846 ఓట్ల తేడాతో ఓడిపోయాడు. 2018, జూన్ 23న కాంగ్రెస్ పార్టీకి రాజీనామా చేసి టీఆర్ఎస్ పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ తరపున ఖైరతాబాద్ శాసనసభ నియోజకవర్గం నుండి పోటీచేసి సమీప భారతీయ జనతా పార్టీ అభ్యర్థి చింతల రామచంద్ర రెడ్డిపై 28,396 ఓట్ల మెజారిటీతో గెలుపొందాడు.

ఆయన 2023లో జరిగిన శాసనసభ ఎన్నికల్లో బీఆర్ఎస్ అభ్యర్థిగా పోటీ చేసి గెలిచి 2024 మార్చి 17న ఏఐసీసీ ఇంచార్జ్ దీపాదాస్ మున్షీ, ముఖ్యమంత్రి & టిపిసిసి అద్యక్షుడు రేవంత్ రెడ్డి సమక్షంలో కాంగ్రెస్ పార్టీలో చేరాడు.

2024 లో 18వ లోక్ సభ ఎన్నికల్లో సికింద్రాబాద్ పార్లమెంటు స్థానానికి కాంగ్రెస్ పార్టీ తరపున ఖైరతాబాద్ ఎమ్మెల్యే దానం
నాగేందర్ పోటి చేశాడు.భారతీయ జనతా పార్టీ అభ్యర్థి కిషన్ రెడ్డి చేతుల్లో ఓటమి పాలైయ్యాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1958 జననాలు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
వర్గం:హైదరాబాదు జిల్లా వ్యక్తులు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2023)
ఆనంద్ భవన్

## చరిత్ర
ఆనంద్ భవన్ అలహాబాద్ లోని ఒక చారిత్రాత్మక భవనం.1857 సిపాయిల తిరుగుబాటులో, స్థానిక బ్రిటిష్ పరిపాలన షేక్ ఫయాజ్ అలీకి 19 బిగ్హాస్ భూమిని లీజుకు ఇచ్చింది.అతను ఒక బంగ్లాను నిర్మించాడు.1888 లో ఈ భూమి బంగ్లాను జస్టిస్ సయ్యద్ మహముద్ కొనుగోలు చేశారు. తరువాత 1894 లో, ఈ ఆస్తిని రాజు జైకిషన్ దాస్ కొనుగోలు చేశారు.మోతీలాల్ నెహ్రూ 1899 ఆగస్టు 7 న రాజా జైకిషన్ దాస్ నుండి 20 వేల రూపాయలకు బంగ్లాను కొనుగోలు చేసి కాంగ్రెస్ పనులకు ప్రధాన కార్యాలయంగా మార్చారు.ఆనంద్ భవన్‌కు పాత పేరు మార్పు చేసి కొత్తగా స్వరాజ్ భవన్ అని పేరు పెట్టారు. 
## స్వాతంత్ర ఉద్యమ ప్రాముఖ్యత
ఈ భవనానికి స్వాతంత్ర్య ఉద్యమంలో చారిత్రక ప్రాముఖ్యత ఉంది.పండిట్ నెహ్రూ 1928 లో మొదటిసారి ఇక్కడ 'పూర్తి స్వాతంత్ర్యం' ప్రకటించారు.1971 లో ఆనంద్ భవన్ సందర్శకులకు స్మారక మ్యూజియంగా ప్రారంభించబడింది.

## మూలాలు

వర్గం:అలహాబాద్ పర్యాటక ప్రదేశాలు
వర్గం:నెహ్రూ-గాంధీ కుటుంబం
విశ్వమోహన్ భట్

ప్రసిద్ధ వాద్య సంగీతకారుడు
పండిట్ విశ్వమోహన్ భట్.1950 జూలై 27
జన్మించారు.హిందుస్తానీ శాస్త్రీయ సంగీత వాయిద్యకారుడు1967 నుంచి మోహనవీణ సంగీతాన్ని వినిపించడం మొదలుపెట్టారు. హవాయిన్ గిటార్ కి అదనంగా 14 తీగలను చేర్చి మొత్తం ఇరవై తీగలతో **మోహనవీణ**గా ఇండియనైజ్ చేశాడు. 1967 నుంచి సంగీతాన్ని వినిపించడం మొదలుపెట్టారు.ఇప్పటి వరకు 81 దేశాల్లో ఈ వీణ మోగింది.

## సంగీత ప్రస్థానం
300 సంవత్సరాల నుండి సంగీత నేపథ్యం వారసత్వంగా కొనసాగుతున్న కుటుంబం. వీరు తెలంగాణ రాష్ట్రానికి చెందిన వారు 
ఇంటిపేరు తెలంగ్.వీరి పూర్వీకులు జైపూర్ మహారాజా ఆహ్వానం మేరకు అక్కడకు వెళ్లి ఆయన ఆస్థానంలో సంగీత విద్వాంసులుగా చేరారు. వీరి తల్లిదండ్రులు  మన్మోహన్ భట్, చంద్రకళా భట్ ఇద్దరూ సంగీత విద్వాంసులే. 1983లో విశ్వ మోహన్ భట్, పండిట్ రవిశంకర్ శిష్యుడుగా ఆయన దగ్గర సంగీతాన్ని నేర్చుకున్నారు.

## పురస్కారాలు

*1993  ఉత్తమ ప్రపంచ సంగీత ఆల్బమ్- ఎ మీటింగ్ బై రివర్ ( రై కూడర్‌తో )
*సంగీత నాటక అకాడమీ అవార్డు , 1998 
*పద్మశ్రీ , 2002 
*పద్మ భూషణ్ , 2017

## మూలాలు

## బయటి లంకెలు

*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

వర్గం:గ్రామీ అవార్డు విజేతలు
వర్గం:రాజస్థాన్ వ్యక్తులు
వర్గం:పద్మశ్రీ పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మభూషణ పురస్కార గ్రహీతలు
వర్గం:1950 జననాలు
వర్గం:జీవిస్తున్న ప్రజలు
ఎవడు తక్కువ కాదు (2019 సినిమా)

## కధ
యుక్తవయసులో ఉన్న నాలుగు ఆనాధలు మధు(విక్రమ్),రాజా,బండా, మరియుచిన్ని మోండా మార్కెట్ లో కూలి పనులు చేస్తూ జీవనంసాగిస్తూ ఉంటారు. వీరితో ఎప్పటినుండో మంచి అనుబంధం ఉన్న పూర్ణక్క వీరి కష్టం చూసి జాలిపడి ఓ హోటల్ పెట్టిస్తుంది. ఓ హోటల్ కి మంచి పేరొచ్చి లాభాలతో వారి జీవితాలు మారనున్నాయన్న తరుణంలో ఆ మార్కెట్ ని శాసించే రాయుడు మరి వాడి గ్యాంగ్ తో సమస్యలు మొదలు అవుతాయి. దానితో వారి భవిష్యత్ ప్రశ్నర్ధకంలో పడుతుంది. మరి ఆ నలుగురు ఆనాధలు ఎవరి అండా లేకుండా బలవంతుడైన రాయుడిని ఎలా ఎదిరించారు. తమ అస్తిత్వాన్ని ఎలా కాపాడుకున్నారు అన్నదే కథాంశం.

## మూలాలు

*https://web.archive.org/web/20190530112802/https://m.iqlikmovies.com/telugu/viewnews/talk-of-the-week-sita-lisa-yevadu-takkuva-kadhu/10810

వర్గం:2019 తెలుగు సినిమాలు
చింతల కనకారెడ్డి

**చింతల కనకారెడ్డి** (ఫిబ్రవరి 10, 1951 - మే 11, 2019) తెలంగాణ రాష్ట్ర రాజకీయ నాయకుడు. 2014లో తెలంగాణ రాష్ట్ర సమితి నుండి మల్కాజ్‌గిరి శాసనసభ నియోజకవర్గం ఎమ్మెల్యేగా పనిచేశాడు.

## జననం - కుటుంబం
కనకారెడ్డి 1951, ఫిబ్రవరి 10న ముత్యంరెడ్డి, సత్తెమ్మ దంపతులకు అల్వాల్‌లో జన్మించాడు. 2005 నుంచి ఏపీ గ్రేప్స్ అసోషియేషన్ అధ్యక్షుడిగా కొనసాగాడు. కనకారెడ్డికి భార్య ప్రమీల, కుమారులు శ్రీనివాస్‌రెడ్డి, శ్రీపాల్‌రెడ్డి, కూతురు షాలిని ఉన్నారు. కోడలు శాంతి శ్రీనివాస్‌రెడ్డి అల్వాల్ డివిజన్ కార్పొరేటర్‌గా పనిచేసింది.

## రాజకీయ ప్రస్థానం
2009 అసెంబ్లీ ఎన్నికల్లో ప్రజా రాజ్యం పార్టీ తరపున మల్కాజ్‌గిరి శాసనసభ నియోజకవర్గం నుంచి పోటీచేసి ఓడిపోయాడు. 2013లో తెలంగాణ రాష్ట్ర సమితి పార్టీలో చేరి, పార్టీ వర్కింగ్‌ ప్రెసిడెంట్‌గా పనిచేసి, 2014లో ఎమ్మెల్యేగా గెలుపొందాడు.

## మరణం
గత కొన్ని రోజులుగా అనారోగ్యంతో బాధపడుతున్న కనకారెడ్డి కిమ్స్‌ ఆస్పత్రిలో చికిత్స పొందుతూ 2019, మే 11 శనివారంరోజున మరణించాడు.

## మూలాలు

వర్గం:1951 జననాలు
వర్గం:2019 మరణాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలుగువారిలో రాజకీయ నాయకులు
వర్గం:మేడ్చల్ జిల్లా రాజకీయ నాయకులు
వర్గం:మేడ్చల్ జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
డియర్ కామ్రేడ్

**డియర్ కామ్రేడ్** 2019, జూలై 26న విడుదలైన తెలుగు చలనచిత్రం. భరత్ కమ్మ దర్శకత్వం వహించిన ఈ చిత్రంలో విజయ్ దేవరకొండ, రష్మిక మందణ్ణా నటించగా జస్టిన్ ప్రభాకర్ సంగీతం అందించాడు.

## కథ
చైతన్య అలియాస్ బాబీ (విజయ్‌ దేవరకొండ) విప్లవ భావాలున్న కాలేజీ స్టూడెంట్‌. కాకినాడలోని కాలేజ్‌లో చదువుకునే బాబీ తన కోపం కారణంగా చాలా మందితో గొడవలు పడతాడు. అపర్ణా దేవీ అలియాస్‌ లిల్లీ (**రష్మిక మందన్న**) రాష్ట్ర స్థాయి క్రికెట్ క్రీడాకారిని. తన కజిన్‌ పెళ్లి కోసం కాకినాడ వచ్చిన లిల్లీ, బాబీతో ప్రేమలో పడుతుంది. కానీ అతని కోపం, గొడవల కారణంగా వారిద్దరూ దూరమవుతారు. లిల్లీ దూరం అవ్వటంతో బాబీ పిచ్చివాడైపోతాడు. మూడేళ్ల పాటు కుటుంబానికి దూరంగా ప్రయాణం చేస్తూ ఉంటాడు.

నెమ్మదిగా ఆ బాధను మరిచిపోయిన బాబీ ఓ ప్రాజెక్ట్ పని మీద హైదరాబాద్‌ వస్తాడు. అక్కడ లిల్లీని కలుస్తాడు. తను మానసిక సమస్యలతో ఇబ్బంది పడుతుందని తెలుసుకొని ఆమె కోలుకునేలా చేస్తాడు. అదే సమయంలో లిల్లీ ఆరోగ్యం పాడవ్వడానికి, క్రికెట్కు దూరమవ్వటానికి క్రికెట్ అసోసియేషన్‌ చైర్మన్ వేదింపులే కారణమని తెలుస్తుంది. ఈ విషయం తెలిసి బాబీ ఏం చేశాడు..? లిల్లీ తిరిగి క్రికెటర్‌ అయ్యిందా? లేదా? అన్నదే మిగతా కథ లోని భాగం

## తారాగణం
* విజయ్ దేవరకొండ
* రష్మిక మందణ్ణా
* శృతి రామచంద్రన్
* సుహాస్
*శ్రీకాంత్‌ అయ్యంగర్‌
*రాజ్ అర్జున్
*దివ్య శ్రీపాద

## మూలాలు
https://telugu.filmibeat.com/movies/dear-comrade/cast-crew.html

## బయటి లంకెలు
. కడలల్లె వేచె కనులే కదిలేను నదిలా కలలే 
వర్గం:2019 తెలుగు సినిమాలు
వర్గం:రష్మికా మందన్న నటించిన సినిమాలు
మర్రి జనార్దన్ రెడ్డి

**మర్రి జనార్దన్ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం తెలంగాణ రాష్ట్ర సమితి పార్టీ తరపున నాగర్ కర్నూల్‌ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
జనార్థన్ రెడ్డి 1969, ఏప్రిల్ 8న జంగిరెడ్డి - అమృతమ్మ దంపతులకు తెలంగాణ రాష్ట్రం, నాగర్ కర్నూల్ జిల్లా, తిమ్మాజీపేట మండలంలోని నేరెళ్ళపల్లి గ్రామంలో జన్మించాడు. 1987లో బాదేపల్లిలోని జిల్లా పరిషత్ బాయ్స్ హైస్కూల్ లో పదవ తరగతి, తరువాత గ్రాడ్యుయేట్ పూర్తిచేశాడు. కొంతకాలం వ్యాపారం చేశాడు.

## వ్యక్తిగత జీవితం
జనార్థన్ రెడ్డికి జమునారాణితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
2012లో తెలుగుదేశం పార్టీ నుండి తన రాజకీయ జీవితాన్ని ప్రారంభించాడు. తరువాత టిఆర్ఎస్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి కూచుకుల్ల దామోదర్ రెడ్డి పై 14,435 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఇతను రూ. 161 కోట్ల కుటుంబ ఆస్తులను ప్రకటించి, రెండో అత్యంత సంపన్న అభ్యర్థిగా నిలిచాడు. కాంగ్రెస్ పార్టీ అభ్యర్థి నాగం జనార్ధన్ రెడ్డి పై 54,354 ఓట్ల మెజారిటీతో గెలుపొందాడు. 

ఆయనను 2023లో జరిగే శాసనసభ ఎన్నికల్లో నాగర్‌కర్నూల్ నుండి బీఆర్‌ఎస్‌ ఎమ్మెల్యే అభ్యర్థిగా ప్రకటించారు.

## మూలాలు

వర్గం:జీవిస్తున్న ప్రజలు
వర్గం:1969 జననాలు
వర్గం:నాగర్‌కర్నూల్ జిల్లా వ్యక్తులు
వర్గం:నాగర్‌కర్నూల్ జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:నాగర్‌కర్నూల్ జిల్లా రాజకీయ నాయకులు
వర్గం:తెలంగాణ వ్యాపారవేత్తలు
హిప్పీ (సినిమా)

హిప్పీ  2019లో విడుదలైన తెలుగు సినిమా.
## తారాగణం
*కార్తికేయ - హిప్పీ అలియాస్ దేవదాస్‌
*దిగంగనా సూర్యవంశి - ఆముక్తమాల్యద
*జజ్బా సింగ్‌ -  స్నేహ
*జె. డి. చక్రవర్తి - అరవింద్ 
*వెన్నెల కిశోర్‌.

## కథ
హిప్పీ దేవదాస్‌ (కార్తికేయ) ఇంజనీరింగ్‌ కంప్లీట్‌ చేసి మార్షల్‌ ఆర్ట్స్ ప్రాక్టీస్ చేస్తున్న సమయంలో స్నేహ (జజ్బా సింగ్) అనే అమ్మాయితో ప్రేమలో పడతాడు. స్నేహతో కలిసి లాంగ్‌ డ్రైవ్‌కు వెళ్లినప్పుడు ఆమె ఫ్రెండ్‌ ఆముక్తమాల్యద(దిగంగన సూర్యవంశీ)ను చూసి తొలి చూపులోనే మళ్లీ ప్రేమలో పడతాడు. స్నేహను కాదని ఆముక్తమాల్యద చుట్టూ తిరుగుతుంటాడు. హిప్పీకి ఇన్నాళ్లు తన మీద ఉన్నది ప్రేమ కాదు ఎట్రాక్షన్ అని అర్థం చేసుకున్న స్నేహ, వేరే పెళ్లి చేసుకొని వెళ్లిపోతుంది. తరువాత హిప్పీ, ఆముక్తమాల్యదలు దగ్గరవుతారు.కానీ అక్కడి నుంచే అసలు కథ మొదలువుతుంది. ఆముక్తమాల్యద తన ఆంక్షలతో హిప్పీకి నరకం చూపిస్తుంది. చెప్పినట్టు వినాలని, చెప్పిన టైంకి రావాలని ఇబ్బంది పెడుతుంది. దీంతో ఎలాగైనా ఆముక్తమాల్యదను వదిలించు కోవాలనుకుంటాడు హిప్పీ. అందుకోసం హిప్పీ ఏం చేశాడు?చివరకు హిప్పీ, ఆముక్తమాల్యదలు కలిసున్నారా విడిపోయారా? అన్నదే మిగతా కథ.
## మూలాలు


వర్గం:2019 తెలుగు సినిమాలు
వర్గం:జె.డి.చక్రవర్తి సినిమాలు
ప్రతాప్ చంద్ర సారంగి

## జననం
ప్రతాప్ చంద్ర సారంగి.1955 జనవరి 4 ఒడిషాలోని బాలాసోర్ జిల్లా గోపీనాథ్ పూర్ లో జన్మించాడు.

## వ్యక్తిగత జీవితం
ఒడిశా మోదీ అని పిలుచుకునే ప్రతాప్ చంద్ర సారంగి ఓ నిరుపేద కుటుంబంలో జన్మించాడు.కుర్తాపైజామాలో గుబురు గడ్డంతో ఓ చిన్న ఇంట్లో ఉంటాడు. సైకిల్ పైనే ఎక్కువగా తిరుగుతూ, బోరింగ్ పంప్ దగ్గర స్నానం చేస్తూ,
సామాన్యుడిలా కనిపిస్తారు.పేదలకు,అనాథ పిల్లలకు సేవ చేస్తూ ఉంటాడు.చిన్నప్పటినుంచే ఆధ్యాత్మిక చింతన ఎక్కువ.ఆయన పెళ్లి చేసుకోలేదు. మొదట్లో పశ్చిమ బెంగాల్ లోని రామకృష్ణ మఠం లో సన్యాసిగా చేరాలనుకున్నారు. కానీ ఒంటరైన తన తల్లిని  చూసుకోవడం కోసం తల్లి దగ్గరే ఉంటూ సామాజిక కార్యక్రమాల వైపు దృష్టిమళ్లించారు. బీజేపీలో క్రియాశీలకంగా పనిచేశారు. ప్రతాప్ చంద్ర సారంగి అందరూ ఒడిశా మోడీ అని పిలుస్తుంటారు.

## విద్యార్హత
ఉత్కళ యూనివర్శిటీ పరిధిలోని బాలాసోర్‌లోనే డిగ్రీ వరకూ చదివాడు.

## రాజకీయ జీవితం
ప్రతాప్ చంద్ర సారంగి  సామాజిక కార్యకర్త అయిన సారంగి బీజేపీలో చేరి రెండు సార్లు ఎమ్మెల్యేగా ఎన్నికయ్యారు.
*2004 నుంచి 2009 వరకు నీలగిరి అసెంబ్లీ నియోజకవర్గానికి ప్రాతినిధ్యం వహించారు 
*2014 ఎన్నికల్లో బాలాసోర్ లోక్‌సభ స్థానం నుంచి పోటీ చేసి ఓడిపోయారు.
*2019 ఎన్నికల్లో మళ్లీ బాలాసోర్ నుంచి పోటీ చేసి బిజు జనతా దళ్‌ అభ్యర్థి రబీంద్ర కుమార్‌ జేనపై 12,956 ఓట్ల తేడాతో గెలుపొందారు.
*2019 లో,సూక్ష్మ, చిన్న మధ్యతరహా పరిశ్రమలు, పశుసంవర్ధక, పాడిపరిశ్రమ, మత్స్య శాఖ మంత్రి అయ్యారు.

## మూలాలు
 

వర్గం:జీవిస్తున్న ప్రజలు
వర్గం:1955 జననాలు
వర్గం:ఒడిశా రాజకీయ నాయకులు
సాక్షి చౌదరి

**సాక్షి చౌదరి** తెలుగు సినిమా నటి, మోడల్. 2013లో వచ్చిన పోటుగాడు చిత్రంలో తొలిసారిగా నటించింది.

## జననం
సాక్షి చౌదరి 1993, నవంబరు 18న ఉత్తరాఖండ్ లోని డెహ్రాడూన్ లో జన్మించింది.

## సినీరంగం
2011లో గ్లాడ్రాగ్స్ మెగామోడల్ కాంటెస్టులో విజేతగా నిలిచింది. 2013లో తెలుగులో వచ్చిన పోటుగాడు సినిమాతో తన సినీ జీవితాన్ని ప్రారంభించింది.

### నటించిన సినిమాలు

## మూలాలు

## ఇతర లంకెలు
*

వర్గం:1993 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
ముఠా గోపాల్

**ముఠా గోపాల్‌**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ముషీరాబాద్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. టీఆర్ఎస్ పార్టీ బిసి సెల్ రాష్ట్ర అధ్యక్షుడిగా బాధ్యతలు నిర్వహిస్తున్నాడు.

## జననం, విద్య
గోపాల్ 1953, ఫిబ్రవరి 10న రాజయ్య - రాజేశ్వరి దంపతులకు తెలంగాణ రాష్ట్రంలోని కరీంనగర్ లో జన్మించాడు. 2005లో తమిళనాడులోని వినాయక మిషన్ విశ్వవిద్యాలయం నుండి గ్రాడ్యుయేట్ బిఏ (పొలిటికల్ సైన్స్) పూర్తి చేశాడు. సొంత వ్యాపారం కూడా ఉంది.

## వ్యక్తిగత జీవితం
గోపాల్ కు సరోజతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన గోపాల్, టిడిపి పార్టీ కార్యకర్త స్థాయినుండి హైదరాబాద్ నగర టిడిపి అధ్యక్షుడిగా పనిచేశాడు. తరువాత టీఆర్ఎస్ పార్టీలో చేరి, పార్టీ ఇంచార్జ్‌గా కూడా ఉన్నాడు.2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ తరపున ముషీరాబాద్ శాసనసభ నియోజకవర్గం నుండి పోటీచేసి సమీప భారతీయ జనతా పార్టీ అభ్యర్థి కె. లక్ష్మణ్ చేతిలో 27,338 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై ముషీరాబాద్ శాసనసభ నియోజకవర్గం నుండి పోటీ చేసి సమీప కాంగ్రెస్ పార్టీ అభ్యర్థి అనిల్ కుమార్ యాదవ్ పై 36,910 ఓట్ల మెజారిటీతో గెలుపొందాడు.

## హోదాలు
# హైదరాబాద్ మున్సిపల్ కార్పోరేషన్ కార్పోరేటర్
# ఆంధ్రప్రదేశ్ రాష్ట్ర రోడ్డు రవాణా సంస్థ జోనల్ ఛైర్మన్
# ఆంధ్రప్రదేశ్ కనీస వేతనాల బోర్డు చైర్మన్

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:1953 జననాలు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2023)